
TEMIMET (HAJMALITË, NUSKAT) 



Përkufizimi: 

Shumësi i fjalës temime është temaim (^ifi). 

Në terminologjinë fetare temime 1 quhen ato që u varen zakonisht fëmijëve nëfyt, për 
të parandaluar mësyshin. 

Llojet e temimeve: 

1. Temime ku ka të shkruar diçka nga Kurani a nga duatë e Pejgamberit §§'- 
E vërteta është se këto janë të ndaluara për tri arsye: 

E para: Temimet janë të ndaluara në tërësi dhe nuk ka ndonjë argument që e veçon 
këtë lloj të temimeve. 

E dyta: Ndalimi i këtyre temimeve parandalon varjen e gjërave të ndaluara. 

E treta: Bartësi i tyre sprovohet kur dëshiron të hyjë në nevojtore. 

2. Temime në të cilat nuk ka të shkruar diçka nga Kurani a nga duatë e Pejgamberit M: 

Këtu hyjnë temimet në të cilat shkruhen emrat e xhinëve, të shejtanëve dhe shenja të 
pakuptueshme. 

Këto janë rreptësisht të ndaluara, madje janë shirk, sepse bëjnë që bartësi i tyre të 
mbështetet në to e jo në Allahun e Lartësuar. 

Konkluzion: 

Të gjitha temimet, pa përjashtim, janë të ndaluara, qofshin nga Kurani a nga diçka 
tjetër, por nëse ato nuk janë nga Kurani, veç që janë të ndaluara janë edhe shirk. 
Argument për këtë është thënia e të Dërguarit të Allahut M'- "Vërtet, rukjet (që nuk janë 
në përputhje me sheriatin), temimet dhe tiveleja janë shirk ." 1 2 


1 Temime quajmë hajmalitë, nuskat, guaskat, patkonjtë dhe çdo gjë që vihet a varet për t'u ruajtur nga 
të këqijat. Përkthyesi. 

2 Ahmedi dhe Ebu Davudi. 

